**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНСКА УПРАВА**

**ОПШТИНЕ ВРБАС**

**Одељење за инспекцијске послове**

**Инспекција заштите животне средине**

Дана:10.10.2017.године

ВРБАС

**СТРАТЕШКИ ПЛАН РАДА ИНСПЕКЦИЈЕ ЗАШТИТЕ ЖИВОТНЕ СРЕДИНЕ ОПШТИНЕ ВРБАС**

 **ЗА ПЕРИОД 2018-2023.године**

 **УВОД**

Правни основ за доношење Стратешког плана инспекције заштите животне средине општине Врбас је у Закону о инспекцијском надзору, чланови 10.и 12.став 11. („Службени гласник РС“ бр. 36/2015). Сектор за надзор и предострожност у животној средини, Министарства заштите животне средине, на предлог руководиоца одељења за инспекцијске послове даје мишљење на Стратешки план инспекцијског надзора инспекције заштите животне средине општине Врбас за период 2018-2023. године којим на основу процене стања, утврђује приоритете у обављању пословa инспекцијезаштите животне средине идаје развојне, организационе, кадровске и друге основне смернице за даљи рад.

У складу са стратешким планом инспекција заштите животне средине сачињава Годишњи план рада и доставља исти на давање мишљења од стране Сектора за надзор и предострожност у животној средини, Министарства заштите животне средине. Стратешки план и Годишњи план рада инспекције заштите животне средине усклађују се пре доношења са прописима и одговарајућим планским актима, као и са ставовима о приоритетима за безбедност људи и имовине у граду.

Поред тога што постоји законска обавеза за израду овог плана, сврха истог је унапређење свеукупног живота на територији општине Врбас, уз неопходну сарадњу са грађанима, полицијом и инспекцијским службама.

Основни принципи у раду инспекције заштите животне средине су: законитост, професионализам, сарадња и сразмерност, у циљу побољшања и промовисања рада инспекције заштите животне средине, утемељеног на пружању услуга грађанима.

Програмске активности инспекције заштите животне средине заснивају се на законским овлашћењима, пренесеним и изворним надлежностима, као и утврђеним пририотетним потребама наше Општине. Посебне активности ће бити усмерене на стварању повољнијег амбијента за развој позитивних односа инспекције заштите животне средине са јавношћу.

Рад инспекције заштите животне средине усмераваће се на превенцију негативних појава и треба да заживи као савремени концепт у нашој Општини.То је организациона стратегија која промовише ново партнерство између грађана и инспекције. Она је базирана на премиси да инспекција и заједница морају да раде заједно као равноправни партнери да би идентификовали и одредили приоритете и решили актуелне проблеме ради побољшања свеукупног квалитета живота на територији општине Врбас.Тесне релације заједнице и инспекције заштите животне средине подстичу грађане да указују на проблеме. Овај модел даје предност активном приступу проблемима, који се темељи на партнерству с грађанима и исказаним потребама заједнице, али не искључује ни самоиницијативно поступање, као ни реактивно деловање на већ извршена кажњива дела.

Због тога су едукација грађана о сарадњи и мерама превенције, израда упутстава за поштовање реда, идентификација проблема и њихово решавање, као и међусобно поверење, битни сегменти успешног рада и резултата инспекције заштите животне средине.

Квалитетан и ефикасан рад инспекције заштите животне средине општине Врбас, као надзорне службе у систему локалне самоуправе, захтева одговарајућу пажњу надлежних органа и грађана, чему доприноси доношење овог стратешког документа. Дугорочно планирање развоја инспекције заштите животне средине треба да обезбеди њено успешно деловање у граду са сложеном проблематиком одржавања комуналног и другог јавног реда. У ту сврху анализирана су почетна искуства и општи контексти коме инспекција заштите животне средине делује. Остварујући своју улогу, на одређен начин између инспекцијских служби и полиције, инспекција заштите животне средине треба да постане истински сервис у служби грађана са којима гради партнерске односе, а ради заштите њихових права и интереса.

**I СВРХА И УНУТРАШЊЕ УРЕЂЕЊЕ ИНСПЕКЦИЈЕ ЗАШТИТЕ ЖИВОТНЕ СРЕДИНЕ**

Инспекција заштите животне средине општине Врбас, основана је у складу са Законом о заштити животне средине (Сл.гласник РС, број 66/91, 83/92, 53/93, 67/93, 48/94, 53/95) и Одлуке о општинској управи ("Службени листопштине Врбас",број3/14, 3/15, 17/15,20/15, 18/16,23/17, 26/17 и 29/2017). Инспекција заштите животне средине врши контролу и надзор над спровођењем Закона из ове области који су дати у надлежност локалним самоуправама односно њеним органима у првостепеном поступку. То се  првенствено односи на вршење контроле и инспекцијског надзора кроз основни Закон о заштити животне средине, Закон о управљању отпадом, Закон о заштити од буке у животној средини, Закон о процени утицаја на животну средину, Закон о заштити од нејонизујућих зрачења, Закон о заштити вездуха, Закон о интегрисаном спречавању и контроли загађивања, Закон о заштити природе, као и на низ подзаконских аката (уредбе, правилници и сл) којима су ближе регулисане и дефинисане поједине области.

 **1.Унутрашње уређење и људство инспекције заштите животне средине**

Одлука о општинској управи ("Службени лист општине Врбас",број3/14, 3/15, 17/15,20/15, 18/16,23/17, 26/17 и 29/2017) и Правилником о организацији и систематизацији радних местау општинској управи Врбас, а сагласно одредбама Закона о заштити животне средине("Службени гласник Републике Србије",број 66/91, 83/92, 53/93, 67/93, 48/94, 53/95), инспекција заштите животне средине општине Врбас је образована у саставу Одељења за инспекцијске послове општинске управе општине Врбас.

Инспекцијом заштите животне средине руководи руководилац одељења за инспекцијске послове и заменик руководиоца одељења за инспекцијске послове.

Правилником о унутрашњој организацији и систематизацији радних места у инспекцији заштите животне средине је систематизовано:

|  |  |
| --- | --- |
| **Бр.**  | **Назив службеног места за спровођење инспекцијских надзора**  |
| **1** | Руководилац одељења за инспекцијске послове |
| **1** | Заменик руководиоца за инспекцијске послове  |
|  **1** | Инспекција заштите животне средине |

Запослена у инспекцији заштите животне средине испуњава законске услове за вршење послова на која је систематизована.

Руководилац Одељења заинспекцијске послове и заменик руководиоца одељења за инспекцијске послове су дужни да организују планске активности стручног оспособљавања и усавршавања инспектора заштите животне средине кроз реализацију наставе, курсева и семинара, а све у циљу подизања општег нивоа професионалног поступања, при чему се мора обратити посебна пажња на унапређење комуникације са грађанима и развијање односа поверења и партнерства инспекције заштите животне средине и заједнице.

1. **Правни оквир поступања инспекције заштите животне средине**

.

 Прописи по којима поступа инспекција заштите животне средине

1. Закон о заштити животне средине("Сл.гласник РС", бр.135/04, 36/09, 72/09,43/11 и14/16)
	* Правилник о методологији за израду националног и локалног регистра извора загађивања, као и методологији за врсте, начине и рокове прикупљања података ("Сл.гласник РС", бр.91/10 и 10/13)
2. Закон о процени утицаја на животну средину("Сл.гласник РС", бр.135/04 и 36/09)
	* Уредба о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Сл.гласник РС", бр.114/08)
3. Закон о интегрисаном спречавању и контроли загађивања животне средине

("Сл.гласник РС", бр.135/04)

* + Уредба о врстама активности и постројења за које се издаје интегрисана дозвола („Сл.гласник РС“ бр.84/05)
	+ Уредба о утврђивању програма динамике подношења захтева за издавање интегрисане дозволе („Сл.гласник РС“ бр.108/008)
1. Закон о заштити ваздуха("Сл.гласник РС", бр.36/09)
	* Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање ("Сл.гласник РС", бр.111/15)
	* Уредбa о мерењима емисије загађујућих материја у ваздух из стационарних извора загађивања ("Сл.гласник РС" бр.5/16)

- Уредба о граничним вредностима емисија загађујућих материја у ваздух из постројења за сагоревање ("Сл.гласник РС", бр.6/16)

1. Закон о заштити од буке у животној средини("Сл.гласник РС", бр.36/09 и 88/10)

 - Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини ("Сл.гласник РС", бр.75/10).

 - Правилник о методама мерења буке, садржини и обиму извештаја о мерењу буке ("Сл.гласник РС", бр.72/10)

1. Закон о управљању отпадом("Сл.гласник РС", бр.36/09, 88/10 и 14/16)

 - Правилник о обрасцу дневне евиденције и годишњег извештаја о отпаду са упутством за његово попуњавање ("Сл.гласник РС", бр.95/10 и 88/15)

 - Уредба о одлагању отпада на депоније ("Сл.гласник РС", бр.92/10)

 - Правилник о категоријама, испитивању и класификацији отпада ("Сл.гласник РС", бр.56/10)

 - Правилник о начину и поступку управљања отпадним гумама ("Сл.гласник РС", бр.104/2009)

 - Правилник о обрасцу Документа о кретању отпада и упутству за његово попуњавање ("Сл.гласник РС", бр.114/13)

 - Правилник о условима и начину сакупљања, транспорта, складиштења и третмана отпада који се користи као секундарна сировина или за добијање енергије ("Сл.гласник РС", бр.98/10)

1. Закон о заштити од нејонизујућег зрачења("Сл.гласник РС", бр.36/09)

 - Правилник о границама излагања нејонизујућим зрачењима ("Сл.гласник РС", бр.104/09)

 - Правилник о садржини евиденције о изворима нејонизујућих зрачења

од посебног интереса ("Сл.гласник РС", бр.104/09)

1. Закон о хемикалијама("Сл.гласник РС", бр.36/09 и 88/10)
2. Закон о заштити природе("Сл.гласник РС", бр.36/09, 88/10, 91/10 и 14/16)
3. Закон о заштити природе(''Сл.гласник РС'', бр. 36/09, 88/10, 91/10 и 14/16)
4. **Овлашћења инспекције заштите животне средине:**

1. Примена закона и других прописа којима се уређује заштита ваздуха од загађења, за које дозволу за изградњу издаје надлежни орган јединице локалне самоуправе.

2. Примена закона и других прописа којима се уређује заштита животне средине од штетног деловања буке.

3. Спровођење мера заштите животне средине дефинисаних студијом о процени утицаја и налагање подношења захтева за одлучивање о потреби израде студије о процени утицаја на животну средину.

4. Надзор над активностима сакупљања, привременог складиштења и транспорта инертног и неопасног отпада на локацији власника отпада за које надлежни орган општине издаје дозволу.

5. Заштита од нејонизујућег зрачења у објектима за које одобрење за изградњу и почетак рада даје надлежни орган јединице локалне самоуправе.

6. Спровођење мера непосредне заштите, очувања и коришћења заштићених природних добара на заштићеним подручјима који су актом органа јединице локалне самоуправе проглашени заштићеним подручјима.

7. Вођење посебних евиденција у складу са законом, као и други послови инспекцијског надзора у области заштите животне средине.

8. Вођење управног и извршног поступка.

9. Доношење управних аката и обављање управних радњи у поступку инспекцијског надзора у области заштите животне средине.

10. Подношење захтева за покретање прекршајног поступка као и подношење пријава за привредни преступ.

11. Припремање извештаја и информација о извршеном инспекцијском надзору.

 Материјалне и техничке ресурсе које инспекција користи у вршењу инспекцијског надзора су:једно возило и сва опрема неопходна за вршење инспекцијског надзора(рачунари, фото апарати, камере, мобилни телефоне ...)

**4. Пратећи послови инспекције заштите животне средине**

Инспекција заштите животне средине ће водити евиденције поднетих пријава, петиција и предлога грађана, поднетих притужби на рад инспектора заштите животне срдине, службених легитимација, опреме и средстава као све друге евиденције у складу са Законом о инспекцијском надзору(Сл.гл РС бр.36/15).

**5.Начин рада инспекције заштите животне средине**

Послови инспекције заштите животне средине обављаће се присуством инспекције на местима угроженог стања животне средине, предузимањем других превентивних мера и применом законом предвиђених овлашћења инспектора. У свом раду инспектор заштите животне средине ће се руководити принципом рада са најмањим штетним последицама. Континуирано ће се планирати и организовати сталне и посебне акције, којима би се према процени, на основу временске и просторне заступљености прекршаја, вршио појачани надзор ради спречавања вршења прекршаја којима се нарушава стање животне средине.Ради успешног обављања послова из надлежности инспекције заштите животне средине неопходно је остварити пуну сарадњу са Прекршајним, Привредним судом и Тужилаштвом, те кроз редовне контакте, уз обостране иницијативе, обезбедити квалитетно доказивање прекршаја, обраду захтева за покретање прекршајног поступка и ефикасно поступање по поднетим захтевима.

**6. Сарадња инспекције заштите животне средине**

 Обављајући послове из своје надлежности, инспекција заштите животне средине сарађује са:

 -овлашћеним и акредитованим организацијама по питању мерења буке, загађења ваздуха, нејонизујућег зрачења и управљања отпадом у животној средини, Покрајинским секретаријатом за урбанизам, градитељство и заштиту животне средине, Агенцијом за заштиту животне средине, Министарством за заштиту животне средине

**6.1.Сарадња са грађанима**

Инспекција заштите животне средине у обављању својих послова ослања се посебно на сарадњу са грађанима, тако да својим радом у локалној заједници промовише партнерски однос између себе и грађана.

Инспекција заштите животне средине у редовном обављању послова сарађује са грађанима који јој пријаве, петиције и предлоге у вези са проблемом у животној средини, подносе писаним путем и електронском поштом (на званичној интернет презентацији општине путем сервиса грађана -"Систем48"), а у хитним случајевима телефоном и непосредним усменим обраћањем, о чему инспекција заштите животне средине прави службену забелешку.

Инспекција заштите животне средине дужна је да грађане, на њихов захтев, обавести о исходу поступања.

Оваквим односом грађана уз деловање инспекције заштите животне средине које подразумева да се присуством на терену уочавају и одређеним мерама спречавају и отклањају постојећи проблеми, може се постиhи заједнички циљ.

Инспекција заштите животне средине спроводи едукацију грађана о облицима сарадње, мерама превенције и смерницама како избећи сваку врсту нарушавања и угрожавања стања животне средине.

Најбитнији сегмент у овом процесу је међусобно поверење грађана и инспекције заштите животне средине.

Планиран је обилазак и свих основних школа у граду и презентовање функционисања рада службе и њених надлежности. Осим тога, инспекција заштите животне средине ће суграђанима делити различит информативни материјал у циљу упознавања грађана са надлежностима и радом инспекције. Са органима месних заједница успоставиће се непосредна комуникација, ради предочавања и предузимања активности, сходно законским овлашћењима, на решавању конкретних проблема комуналног и другог реда на њиховом подручју.

На званичној интернет презентацији општине, инспекција заштите животне средине ће имати посебну страницу на којој ће бити доступни сви релевантни подаци о њеном раду, као и текстови прописа које инспекција заштите животне средине примењује.На тај начин ће се значајно допринети повећању транспарентности деловања инспекције заштите животне средине.

**6.2. Сарадња са инспекцијским службама**

 Инспекција заштите животне средине сарађује са инспекцијским службама како општинским тако и републичким, сагласно са Законом о инспекцијском надзору (Сл.гл РС бр.36/15).

.

 У обављању послова из делокруга своје надлежности, сагласно са Законом о инспекцијском надзору(Сл.гл РС бр.36/15) инспекције су дужне да међусобно сарађују кроз следеће облике сарадње:

* + 1. планирање надзора и предузимање заједничких мера и активности,
		2. пружање непосредне помоћи,
1. . међусобно обавештавање и
2. . размена информација

 У досадашњем периоду, инспекција заштите животне средине највиши вид сарадње остварила је са општинским инспекцијама , при чему се сарадња може оценити као успешна.

Организационе претпоставке за квалитетну сарадњу инспекције заштите животне средине и инспекцијских служби општинске управе добро су постављене самом чињеницом да су инспекција заштите животне средине и остале инспекцијске службе организоване у Одељењу за инспекцијске послове општинске управе, општине Врбас. Сарадња се одвија континуирано кроз реализацију заједничких контролних активности, размену информација, достављање неопходних података, заједничким инспекцијским надзорима итд.

* 1. **Сарадња са полицијом**

Инспекција заштите животне средине остварује сарадњу са Полицијском станицом Врбас. Инспекција има стутус службеног лица и сваки напад на његов физички интегритет санкционише се у кривичном поступку, а кривичне пријаве за кривична дела против државних органа подноси месно надлежна полицијска станица.

Према Закону о инспекцијском надзору (Сл.гл РС бр.36/15), инспекција заштите животне средине може развијати и посебне облике сарадње са полицијом на основу договорених заједничких циљева.

Сарадња се одвија у оквиру планираних заједничких акција полиције, претежно оријентисаних на безбедносне и друге контроле током ноћног рада угоститељских објеката (утврђивање граничних вредности буке).

Како би се подигао ниво међусобне сарадње, инспекција заштите животне средине планира да иницира одржавање периодичних заједничких састанака са полицијом на којима би се анализирало стање безбедности у Општини, посебно очекивана и остварена улога инспекције заштите животне средине на пољу заштите људи и добара, као и да интезивира размену потребних информација.

.

**6.4. Сарадња са правосудним органима**

 У циљу ефикаснијег процесуирања откривених прекршаја из надлежности инспекције заштите животне средине, унапредиће се сарадња са Прекршајним судом Нови Сад, судска јединица Врбас (у даљем тексту: Прекршајни суд) ради заједничког решавања проблема везаних за примену примену прописа из области заштите животне средине. Инспекција заштите животне средине је у досадашњем периоду оствривала сарадњу са Прекршајним судом која се може оценити као успешна.

Такође, у циљу процесуирања откривених привредних преступа из надлежности инспекције заштите животне средине унапредиће се сарадња са Основним јавним тужилаштвом и привредним судом у Сомбору, ради заједничког решавања проблема везаних за примену прописа из области заштите животне средине. Инспекција заштите животне средине је у досадашњем периоду оствривала сарадњу са Основним јавним тужилаштвом која се може оценити као успешна.

 **II АНАЛИЗА САДАШЊЕГ СТАЊА**

Радом инспекције заштите животне средине у локалној заједници промовише се партнерство између инспекције заштите животне средине и грађана тако да инспекција и заједница морају да раде заједно као равноправни партнери да би идентификовали и одредили приоритете и решили актуелне проблеме са циљем побољшања свеукупног квалитета живота у општини који подразумева чистији и уреднији град, сигурније и мирније окружење за живот и пријатнији боравак у општини како његових суграђана тако и свих који дођу у њега.

Инспекција заштите животне средине општине Врбас, у складу са законима из области заштите животне средине, своје задатке реализује сагласно одредбама поменутих Закона и тренутног стања животне средине у граду.

Рад инспекције заштите животне средине у извршавању задатака је усклађен са начелима и принципима поступања.

Удосадашњем раду постигнути су задовољавајући резултати, али да би се постигао стратешки циљ инспекције заштите животне средине, потребан је дужи период, како би резултати рада били више видљиви. Реализацијом Стратешког плана кроз извршавање задатака утврђених у годишњим плановима поступно ће се остваривати циљеви и задаци из Стратешког плана рада инспекције заштите животне средине.

Грађани су кроз медијску кампању, упознавани са овлашћењима и пословима инспекције заштите животне средине. Та кампања створила је утисак да је инспекција заштите животне средине у могућности да реши све проблеме у области заштите животне средине у општини .У складу са тим, евидентно је да је број пријава и број последичних активности у сталном порасту.

Ометање буком услед обављања привредне активности као што су: занатске радионице, угоститељски објекти и друге предузетничке радње, представља знатан део пријава које инспекција заштите животне средине прима од незадовољних грађана.

Рад угоститељских објеката након прописаног радног времена углавном је узрок пријава грађана, без обзира на то да ли је извор буке музички уређај из угоститељског објекта или понашање лица која у касним ноћним односно раним јутарњим часовима напуштају те објекте. Интензивним контролама појединих објеката, које често имају за последицу изрицање прекршајних налога, инспекција заштите животне средине настојаће да смањи појаве кршења прописа о радном времену.

Надаље, као једна од честих пријава грађана може се навести нарушавање квалитета ваздуха нарочито у зимском периоду као и коришћење ''прљавих'' енергената. Инспекција заштите животне средине врши контролу спровођења мера заштите ваздуха од загађивања у објектима за које надлежни орган општине издаје грађевинску или употребну дозволу.

Пријаве грађана се често односе на сакупљаче неопасног отпада и то на услове и начин обављања делатности управљања отпадом. Инспекција заштите животне средине контролише поступање привредних субјеката по издатим решењима о управљању отпадом.

Упркос кампањи о пословима инспекције заштите животне средине у циљу што бољег упознавања грађана са својим пословима, и даље су присутне нејасноће о надлежностим инспекције заштите животне средине Инспекција заштите животне средине покушава да делимично помогне грађанима, упућујући им на надлежне институције и органе или преносећи запримљене информације одговарајућим службама.

Искуства стечена у досадашњем раду говоре да свест грађана постоји, али вишедеценијски спор и благ приступ санкционисању понашања које није у складу са вредностима развијеног друштва инхибира осећај одговорности појединца, при чему додатно запрећена казна нема довољно превентивно дејство.

Све претходно изнете чињенице говоре да је ситуација у којој се налази инспекција заштите животне средине веома комплексна, јер је потребно наћи и пратити границу између поштовања и спровођења прописа и омогућавања неких од основних људских права а то су право на миран живот и право на рад.

Инспекција заштите животне средине ће наставити да своје активности усклађује са обавезама проистеклим из прописа који регулишу послове инспекције заштите животне средине, као и са потребама грађана општине Врбас.

У том циљу,један од корака је и креирање ове стратегије, која ће прецизирати циљеве и активности инспекције заштите животне средине у наредних пет година.

Инспекција заштите животне средине ће приликом примене законских овлашћења, у циљу превенције, очувања и заштите животне средине и подизања културе живљења на подручју Општине, поступати искључиво руководећи се начелима законитости, професионализма, сарадње и сразмерности и принципом рада са најмањим штетним последицама.

Овакво поступање инспекције заштите животне средине је несумњива законска обавеза, али ће сигурно допринети стицању потребног поверења грађана. Достизање партнерског односа са грађанима и изградња њиховог поверења у инспекцију заштите животне средине постићи ће се и јавношћу деловања и благовременим информисањем о активностима и постигнутим резултатима, уз непрестану едукацију о значају очувања животне средине и комуналне хигијене. Посебно ће се инсистирати на превентивном деловању инспекције заштите животне средине, како би се предупредила потреба за коришћењем репресивних мера, чиме ће се допринети безбеднијем животу и заштити имовине.

У обављању својих послова, инспекција заштите животне средине делује као део јединственог ширег система. Због тога је неопходно да тесно сарађује са грађанима, правним лицима, градским органима, јавним предузећима и службама, као и са надлежним државним органима - полицијом, републичким и покрајинским инспекцијама и осталим институцијама.

**IП ВИЗИЈА**

Деловањем инспекције заштите животне средине као службе општине Врбас, као привредног, културног и здравственог центра која треба да прерасте у партнера грађана у решавању заједничких проблема нарушавања градског реда, очекује се не само њихово решавање већ и решавање других проблема, чиме ће се створити услови да општина Врбас поприми изглед још уређенијег и чистијег града.

У процесу реализације Стратешког плана, инспекција заштите животне средине изградиће партнерске односе са, свим организацијама локалне самоуправе и државним субјектима, где ће се уложити додатне активности које воде ка унапређењу квалитета живота на територији општине Врбас.

Карактеристике рада инспекције заштите животне средине у локалној заједници у остваривању постављене визије су следеће:

 -унапређење размене информација и сарадње са заједницом;

 -подела одговорности између инспекције заштите животне средине и заједнице;

 - развијање међусобног поверења између инспекције заштите животне средине и

 грађана;

 - едукација инспекције заштите животне средине и заједнице и

 - развијање међусобних односа унутар колектива.

Инспекција заштите животне средине општине Врбас ће бити савремена, модерна служба која треба да буде идеални партнер грађана у решавању заједничких проблема нарушавања квалитета живота и стања животне средине. Она треба пре свега да буде лидер у региону у квалитету извршавања послова из области заштите животне средине. Ово се може постићи стручношћу, идејама и квалитетним приступом инспекције заштите животне средине у обављању законом одређених послова, чиме се обезбеђује заштита животне средине, људи и добара, заштита и одржавање реда у коришћењу земљишта, простора и других јавних објеката, као и несметано обављање поверених послова.

 **IV МИСИЈА**

 Инспекција заштите животне средине у складу са својим надлежностима извршава поверене послове из области заштите животне средине на територији општине присуством инспектора заштите животне средине, предузимањем превентивних мера, вршењем инспекцијског надзора у складу са олашћењима и применом прописа из области заштите животне средине.

Мисија инспекције заштите животне средине у остваривању постављене визије је следећа:

* развој и повећање степена свих видова превенције;
* повећање поверења у рад инспекције заштите животне средине;
* повећање степена јавности рада инспекције заштите животне средине;
* већа укљученост мањинских заједница ;
* стварање безбедније заједнице и други

За успешну реализацију мисије инспекције заштите животне средине послови су разврстани у групе:

-превентивно деловање, очување, унапређење и заштита животне средине;

-вршење контроле над применом закона и других прописа и општих аката из области заштите животне срединеи других прописа;

-заштита животне средине, културних добара. локалних путева, улица и других јавних објеката од значаја за град;

-подршка спровођењу прописа којима се обезбеђује несметано одвијање живота у општини;

-очување градских добара и извршавање других задатака из надлежности града ( тј. одржавање градског реда);

За реализацију постављене мисије инспекција заштите животне средине примењује следеће:

а) У обављању послова инспекција заштите животне средине има следећа овлашћења ради утврђивања чињеница и могућност за предузимање мера:

1) изврши увид у јавне исправе и податке из регистара и евиденција које воде надлежни државни органи, органи аутономне покрајине и органи јединице локалне самоуправе и други имаоци јавних овлашћења ако су неопходни за инспекцијски надзор, а није могао да их прибави по службеној дужности, и да их копира, у складу са законом;

2) изврши увид у личну или другу јавну исправу са фотографијом која је подобна да се идентификују овлашћена лица у надзираном субјекту, друга запослена или радно ангажована лица, физичка лица која су надзирани субјекти, сведоци, службена лица и заинтересована лица, као и физичка лица затечена на месту надзора;

3) узима писане и усмене изјаве надзираних субјеката - физичких лица и заступника, односно овлашћених лица у надзираном субјекту - правном лицу и других запослених или радно ангажованих лица, сведока, службених лица и заинтересованих лица, и да их позива да дају изјаве о питањима од значаја за инспекцијски надзор;

4) наложи да му се у одређеном року ставе на увид пословне књиге, општи и појединачни акти, евиденције, уговори и друга документација надзираног субјекта од значаја за инспекцијски надзор, а у облику у којем их надзирани субјекат поседује и чува;

5) врши увиђај, односно прегледа и проверава локацију, земљиште, објекте, пословни и други нестамбени простор, постројења, уређаје, опрему, прибор, возила и друга наменска превозна средства, друга средства рада, производе, предмете који се стављају у промет, робу у промету и друге предмете којима обавља делатност или врши активност, као и друге предмете од значаја за инспекцијски надзор;

6) узме потребне узорке ради њиховог испитивања и утврђивања чињеничног стања, у складу са посебним законом и прописима донетим на основу закона;

7) фотографише и сними простор у коме се врши инспекцијски надзор и друге ствари које су предмет надзора;

8) предузме друге радње ради утврђивања чињеничног стања према овом и посебном закону.

б) Поред овлашћења из тачке а), инспекција заштите животне средине може када је за то овлашћена законом, другим прописом и општим актима општине предузимати следеће мере:

1. Превентивне мере

а) упозоравање надзираног субјекта о његовим обавезама из закона и других прописа, као и о прописаним радњама и мерама управљеним према надзираном субјекту и санкцијама за поступања супротна тим обавезама;

б) указивање надзираном субјекту на могућност наступања штетних последица његовог пословања или поступања;

в) налагање надзираном субјекту предузимања или уздржавања од одређених радњи ради отклањања узрока вероватних штетних последица, као и одговарајућих мера предострожности у циљу спречавања настанка могућих штетних последица;

г) друге мере којима се постиже превентивна улога инспекцијског надзора;

 2) мере за отклањање незаконитости;

 3) мере забране;

 4) мере заплене;

 5) мере наредбе;

 6) мере за заштиту права трећих лица.

в) Поред овлашћења из тачке а) и б), инспекција заштите животне средине има и следећа овлашћења:

1. издавање прекршајног налога.
2. подношење пријаве надлежном органу за учињено кривично дело,
3. подношење захтева за вођење прекршајног поступка и
4. обавештавање другог надлежног органа да предузме мере из своје надлежности.

Постављеном мисијом инспекција заштите животне средине обезбеђује обављање законом одређних послова и подстиче сарадњу са грађанима ради стицања међусобног поверења.

Инспекција заштите животне средине у обављању послова промовише:

- Своје опредељење да ради у интересу локалне заједнице и њених грађана без обзира на њихово национално,идеолошко, културно или друштвено опредељење;

- знање и искуства у корист општег добра за све грађане општине Врбас;

- едукацију грађана везану за унапређење стања животне средине;

- своје резултате рада ;

-значај у остваривању контаката са другим организацијским јединицама инспекције заштите животне средине у Републици Србији

**V ПЛАН РАЗВОЈА И АКТИВНОСТИ У НАРЕДНОМ ПЕРИОДУ**

На основу процене постојећег стања постављене визије и мисије инспекције заштите животне средине, утврђени су приоритети у раду инспекције заштите животне средине у наредном периоду са тежиштем на опремању и оспособљавању инспектора заштите животне средине.

План развоја подразумева:

1. унапређење материјално техничких срестава,
2. едукација инспектора заштите животне средине и
3. стално праћење нових законских прописа.

 **1.РАЗВОЈНИ ПРИОРИТЕТИ :**

**1.1.Пуна имплементациај законских одредби**

.

Носилац: Општинска управа Врбас

Планирани временски период: 2018. -2023. године

Основ:Закон о инспекцијском надзору (Сл.гл РС бр.36/15) , закони и подзаконска акта из области заштите животне средине из надлежности инспекције заштите животне средине.

Напомена: За поменуто нису потребна додатна финансијска средства

1. **КАДРОВСКИ ПРИОРИТЕТИ** :
	1. **Усавршавање инспектора заштите животне средине**

 Активност: иницирати стручно усавршавање

 Очекивани резултат: унапређена знања

 Индикатор: резултати теста, извештај

Носилац: Општинска управа и Одељење за инспекцијске послове

Планирани временски период: 2018.- 2023.године

Основ: Закон о инспекцијском надзору (Сл.гл РС бр.36/15)

Напомена: семинари, тренинзи, вежбе и др. У организацији Општинске управе и надлежног Министарства заштите животне средине

**2.3.Редовна и ванредна провера стручне оспособљености инспектора заштите животне средине**

Активност: извршити проверу стручних знања инспектора заштите животне средине

Очекивани резултат: установљење нових стручних знања инспектора заштите животне средине

Индикатор: резултати теста, извештај

Планирани временски период: 2018- 2023. године

Носилац: Општинска управа и Одељење заинспекцијске послове

Основ: Закон о инспекцијском надзору (Сл.гл РС бр.36/15)

Напомена: проверу спроводи надлежно Министарство заштите животне средине као и Општинска управа и Одељење за инспекцијске послове.

**2.5.Креирати услове ''мотивисаности“запослених**

Активност: Иницирати адекватно награђивање и санкционисање у складу са резултатима рада

Очековани резултат: повећана ефикасност рада

Индикатор: извештај о ефикасности

Планирани временски период: 2018- 2023.године

Носилац: Општинска управа и Одељење за инспекцијске послове

 **3.ОРГАНИЗАЦИОНИ ПРИОРИТЕТИ**:

**3.1.Успоставити адекватну унутрашњу организацију**

Активност: распоредити запослене у складу са специфичностима и утврђеним потребама

Очековани резултат:ефикасна унутрашња организација

Индикатор: извештај о раду инспекције заштите животне средине

Носилац: Руководилац Одељења за инспекцијске послове

Планирани временски период: 2018.- 2023.године

**3.2. Радни састанци са инспекцијским службама Општинске управе**

Актинност: Радни састанци са другим инспекцијским службама Општинске управе по потреби, а најмање једном месечно

Носилац: Руководилац Одељења за инспекцијске послове

Планирани временски период: 2018-2023.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: уколико постоји потреба са појединим инспекцијским службама могу се одржавати и чешћи састанци, а уколико нема потребе могу и ређе да се одржавају

**3.3.Радни састанци са Јавним предузећима, установама и другим субјектима**

Актинност: Радни састанци са Јавним предузећима, установама и другим субјектима по потреби а најмање једном годишње

Носилац: Начелник Општинске управе и Руководилац одељења за инспекцијске послове

Планирани временски период: 2018.-2023.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница начелника Општинске управе и Руководилац одељења за инспекцијске послове

**3.4. Радни састанци са представницима Полицијске станице Врбас**

Активност: Радни састанци са представницима Полицијске станице Врбас по, потреби а најмање једном годишње

Носилац: Начелник Општинске управе и Руководилац одељења за инспекцијске послове

Планирани временски период: 2018.-2023.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница начелника Општинске управе и Руководилац одељења за инспекцијске послове

**3.5.Радни састанци у оквиру Одељења за инспекцијске послове**

Активност: Радни састанци у оквиру Одељења за инспекцијске послове по потреби а најмање једном недељно

Носилац: Руководилац одељења за инспекцијске послове

Планирани временски период: 2018.-2023.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада

Индикатор: извештај о ефикасности

Напомена: на основу указане потребе и смерница Руководиоца одељења за инспекцијске послове

**3.6. Информисање грађана о акrивностима и реализацији послова**

Активност: Информисање грађана о акrивностима и реализацији послова у оквиру Одељења за инспекцијске послове по потреби

Носилац: Одељење за инспекцијске послове

Планирани временски период: 2018.-2023.године

Основ: Закон о инспекцијском надзору (Сл.гл РС бр.36/15)

Очековани резултат: повећана ефикасност рада уз сарадњу са грађанима

Индикатор: извештај о ефикасности

Напомена: по одобрењу Начелника Општинске управе

 **4. ОПЕРАТИВНО-ФУНКЦИОНАЛНИ ПРИОРИТЕТИ**

 **4.1. Примена закона и других прописа којима се уређује заштита животне средине од штетног деловања буке**

Активност: Примена закона и других прописа којима се уређује заштита животне средине од штетног деловања буке континуираним контролама

Носилац: Одељење за инспекцијске послове

Планирани временски период: 2018.-2023.године

Основ: Закон о заштити од буке у животној средини (Сл.гласник РС, бр.36/2009 и 88/2010)

Очековани резултат:Смањен број пријава грађана на ометање буком

Индикатор: извештај о раду

Напомена : Континуирана сарадња са осталим органима

 **4.2 Примена закона и других прописа којима се уређује заштита ваздуха од загађења, за које дозволу за изградњу издаје надлежни орган општине**

 Активност:Примена закона и других прописа којима се уређује заштита ваздуха од загађења,

 за које дозволу за изградњу издаје надлежни орган општине континуираним контролама

Носилац: Одељење за инспекцијске послове

Планирани временски период: 2018.-2023.године

Основ: Закон о заштити ваздуха (Сл.гласник РС, бр.36/2009 и 10/2013)

Очековани резултат:Смањен број пријава грађана на нарушавање квалитета ваздуха у зимском периоду

Индикатор: извештај о раду

Напомена: Континуирана сарадња са осталим органима

 **4.3. Надзор над активностима сакупљања, складиштења и транспорта инертног и неопасног отпада за које надлежни орган општине издаје дозволу**

Активност: Надзор над активностима сакупљања, складиштења и транспорта инертног и неопасног отпада за које надлежни орган општине издаје дозволу континуираним контролама

Носилац: Одељење за инспекцијске послове

Планирани временски период: 2018.-2023.године

Основ:Закон о управљању отпадом (Сл.гласник РС, број 36/2009, 88/2010 и 14/2016)

Очековани резултат:Смањен број пријава које се односе на услове и начин сакупљања неопасног отпада

Индикатор: извештај о раду

Напомена : Континуирана сарадња са осталим органима

 **5.ЛОГИСТИЧКИ ПРИОРИТЕТИ:**

**5.1. Набавка потребне опреме за потребе инспекције заштите животне средине**

Активност:Набавка потребне опреме за потребе инспекције заштите животне средине

Носилац: Општинска управа Врбас

Планирани временски период: 2018.-2023.године

Основ: Закон о заштити животне средине („Сл. гл. РС“бр.135/04,36/2009, 36/2009 и др.закон, 43/2011 и одлука УС и14/2016 )

Очековани резултат:Набављена потребна опрема за потребе инспекције заштите животне сре дине

Индикатор: Набављена потребна опрема за потребе инспекције заштите животне средине

Напомена :Достављање захтева са спецификацијом пре доношења Одлуке о буџету општине Врбас

**5.2. Израда годишњег извештаја о раду**

Активност:Израда годишњег извештаја о раду за сваку од година за предвиђени временског периода из Стратешког плана

Носилац: Одељење за инспекцијске послове, инспекција заштите животне средине

Планирани временски период: 2018.-2023.године

Основ: Закон о инспекцијском надзору (Сл.гл РС бр.36/15)

Очековани резултат:Израђени годишњи извештаји о раду за сваку од година за предвиђени временског периода из Стратешког плана

Индикатор: Израђени годишњи извештаји о раду за сваку од година за предвиђени временског

периода из Стратешког плана

Напомена Планове израђивати у складу са временским оквирима из Закона

**VI ИМПЛЕМЕНТАЦИЈА**

 Новим приступом раду инспекције заштите животне средине створени су услови да се уз активно учешће грађана ефикасније реше проблеми из области заштите животне средине. ·

Инспекција заштите животне средине ће својим превентивним деловањем у великој мери допринети очувању и унапређењу јавног реда у Општини.

Заједно са другим надлежним инспекцијским службама и у сарадњи са грађанима створиће свеукупно квалитетнији живот на територији општине Врбас.

**VII ЗАКЉУЧАК**

Да би се остварили сви циљеви инспекције заштите животне средине потребно је прикупљати информације од свих субјеката који учествују у остваривању Стратешког плана рада инспекције заштите животне средине.

На основу прикупљених података и извршене анализе, инспекција заштите животне средине ће одредити показатеље реализације Стратешког плана и тиме унапредити свој рад у локалној заједници.

Задаци инспекције заштите животне средине су разноврсни и тиме је одговорност исте већа.Због свега наведеног потребан је тимски рад, где ће своје учешће узети све надлежне организације у Општини.

У предлогу су постављени реални и рационални циљеви који омогућавају стварање ефикасније инспекције заштите животне средине и стварање партнерског односа са свим одговорним институцијама у општини.

Предложеном реализацијом може се сагледати да се инспекција заштите животне средине ослања на сопствене снаге уз коришћење капацитета општине, чијом подршком се може реализовати визија инспекције заштите животне средине из ове Стратегије.

**VIII ОБЈАВА**

По давању мишљења на Стратешки план инспекцијског надзора инспекције заштите животне средине општине Врбас за период 2018-2023.годину од стране Сектора за надзор и предострожност у животној средини, Министарства заштите животне средине, Стратегија ће бити објављена на интернет страници општине Врбас.

 Инспектор заштите Руководилац Одељења за

 животне средине инспекцијске послове

----------------------------------- МП ---------------------------------------------

 Новка Орестијевић Милош Рогановић